
తిరువనంతపురం : కాంగ్రెస్ పార్టీ అనూహ్య నిర్ణయం తీసుకుంది. భూకబ్జా కేసులో ఇరుక్కున్న కేరళ రవాణా మంత్రి థామస్ చాందీని మంత్రివర్గం నుంచి తొలగించాలని ముఖ్యమంత్రి పినరయి విజయన్ను కోరింది. పీసీసీ అధ్యక్షుడు ఎం ఎం హాసన్ మీడియాతో మాట్లాడుతూ భూకబ్జా ఆరోపణలపై చాందీ వాదన తేలిపోయిందని, జిల్లా కలెక్టర్ సమర్పించిన ప్రాథమిక నివేదిక ప్రకారం భూమి కబ్జాకు గురైనట్లు వెల్లడైందని చెప్పారు. కలెక్టర్ నివేదికనుబట్టి చాందీ చట్టాన్ని ఉల్లంఘించినట్లు ప్రాథమికంగా వెల్లడవుతోందన్నారు ఆయన తన అధికారాలను దుర్వినియోగపరిచినట్లు తెలుస్తోందన్నారు. అందువల్ల ఆయన పదవి నుంచి తప్పుకోవాలన్నారు. ఆయన వైదొలగకపోతే ముఖ్యమంత్రి తొలగించాలన్నారు.చాందీ రిజార్ట్ ప్రాంతంలో ఉపగ్రహ ఛాయా చిత్రాలను ఉపయోగించి జిల్లా కలెక్టర్ దర్యాప్తు నిర్వహించారు. రిజార్ట్ నిర్మాణానికి ముందు, ప్రస్తుత ఛాయా చిత్రాలను పరిశీలించారు. ప్రభుత్వానికి ప్రాథమిక నివేదికను సమర్పించారు. అయితే ముఖ్యమంత్రి పినరయి విజయన్ దీనిపై ఎటువంటి చర్యలు తీసుకోలేదు. మీడియా పదే పదే అడిగినప్పటికీ మౌనంగా ఉంటున్నారు.

tiruvanantapuram : congress party anuhya nirnayam teesukundi. bhookabja kesulo irukkunna kerala rawana mantri thamas chaandeeni mantrivargam nunchi tolaginchaalani mukhyamantri pinarayi vijayannu korindi. pcc adhyakshudu em em hasan meediatho maatlaadutuu bhookabja aaropanalapai chaandii vaadana telipoyindani, jilla kalektar samarpinchina praathamika nivedika prakaaram bhoomi kabjaku gurainatlu velladaindani cheppaaru. kalektar nivedikanubatti chaandii chattaanni ullanghinchinatlu praathamikamgaa velladavutondannaru aayana tana adhikaaraalanu durviniyogaparichinat telustondannaru. anduvalla aayana padavi nunchi tappukovaalannaaru. aayana vaidolagakapothe mukhyamantri tolaginchaalannaaru.chaandii resort praantamlo upagraha chaya chitraalanu upayoginchi jilla kalektar daryaaptu nirvahinchaaru. resort nirmaanaaniki mundu, prastuta chaya chitraalanu pariseelinchaaru. prabhutvaaniki praathamika nivedikanu samarpinchaaru. ayithe mukhyamantri pinarayi vijayan deenipai etuvanti charyalu teesukoledu. media pade pade adiginappatiki mounamgaa untunnaru.